**НЧ „СВЕТЛИНА с. КУБРАТОВО – 1915”**

**СО, РАЙОН НОВИ ИСКЪР**

**Г О Д И Ш Е Н О Т Ч Е Т 2022 г.**

НЧ „СВЕТЛИНА с. КУБРАТОВО – 1915” е създадено през 1925 година от будни жители на с. Кубратово. През годините дейността му се развива на възходи и спадове.

Анализирайки дейността и постигнатите резултати, 2022 година я отчитаме като успешна. Основанията са следните:

1. Основни задачи на библиотеката, комплектуване и организиране на библиотечния фонд:

Библиотеката се посещава от жители на с. Кубратово и обслужва читатели от различни възрастови групи – най-многобройни са учащите и пенсионерите. На възрастните хора и инвалидите се доставя литература по домовете.

Организирани са колективни четения и рецитали с възрастни, ученици, деца; Експонирани са витрини. Осъществени са инициативите Деца и родители заедно в библиотеката, Големи четат на малки за създаване навици за четене у децата от ранна детска възраст. Включване в обявените национални библиотечни инициативи – Маратон на четенето /2-21 април 2022/

От дарения и малка част закупени от нас книги, фондът наброява 4100 библиотечни единици. Предстои регистрирането на още много дарени книги.

В библиотеката се правят презентации и справки на ученици и студенти в отдели Литература, География, История и др. Осигурен е достъп на гражданите до обществена информация и съдействие в областта на културата и образованието.

В библиотеката се предлагат следните услуги: заемане за дома на библиотечни документи; изготвяне на писмена библиографска справка по тема, която интересува читателят; библиографско издирване по тема; доставка на библиографска справка по електронен път; достъп до електронните каталози на други библиотеки; доставка на библиотечни документи от други библиотеки /междубиблиотечно заемане/; участие в културни и информационни събития, организирани в залата на кметството; помощ при изготвянето на ученически проекти.

С наличието на Компютърна зала, в която техниката е дарена от Фондация Възраждане на българските села е предоставен достъп до интернет за образователни, социални и научни цели. С наличното мултифункционално устройство има възможност за сканиране и изпращане на документи, копиране черно-бяло и цветно, и други.

1. Другата основна дейност на нашето читалище е културната, имаща за цел да възобнови и съхрани българските народни обичаи и традиции, отбелязване на актуални събития, дати, годишнини и теми от националния и местен календар:
* Празнично-обреден календар - Сурвакане, Бабин ден, Трифон Зарезан, Лазаров ден, Велики четвъртък в с. Кубратово, Еньовден, Коледуване; Участие в подготовката за храмовия празник на черквата ни „Света Троица” и за събора на с. Кубратово – Пресвета; Организирана Седянка по повод Деня на християнското семейство и православната християнска младеж;
* Празници и тържества – посрещане на Баба Марта; проведена традиционна кулинарна изложба Пъстра пролетна трапеза 2022; С Работилничка за сапунчета, восъчни свещи, фигури от плюшени телчета и забавления с аниматори отбелязан 1 юни Ден на детето;. С подаръци и пожелания изпратени първокласниците за Първия учебен ден; Дядо Коледа зарадва малчуганите с подаръци; Включване в инициативата на Район Нови Искър – СО „КОЛЕДА в кутия за обувки”; Участие в Коледния базар „Коледа в Нови Искър”
* Чествания на бележити дати – експониране витрини и провеждане на литературни четения посветени на Блага Димитрова, Пейо Яворов, 140 г. от рождението на Владимир Димитров – Майстора, Васил Левски, Чудомир, 2-ри юни – Денят на загиналите за свободата на България; 135 г. от рождението на Димчо Дебелянов; 120 г. от рождението на Фани Попова-Мутафова; 145 г. от рождението на Елин Пелин, 185 г. от рождението на Васил Левски; 120 г. от рождението на Ангел Каралийчев, 125 г. от рождението на Асен Разцветников, 19 февруари – Обесването на Васил Левски; 21 март – Световен ден на поезията; 2 април – Международен ден на детската книга; 23 април – Световен ден на книгата;

Чествания на национални празници – с витрина, рецитал и Пробуждане с хоро отбелязване на Националния празник 3 март; Онлайн Конкурс за рецитация на тема „БЪЛГАРИЯ В НАШИТЕ СЪРЦА”, посветен на 3 март - Национален празник на Република България и 144 години от освобождението на България от османско робство. Щастливи сме, че се включиха повече от 60 участника от всички краища на България.

* с литературно четене и състезание за Най-добър четец и Най-добър рецитатор отбелязване 24 май – Денят на българската просвета и култура и славянската писменост; 6 септември – Денят на съединението на Княжество България и Източна Румелия; 22 септември – Денят на независимостта на България; с литературна програма и представяне на Кубратовски препис на История славянобългарска по повод 300 години от рождението на Паисий Хилендарски и 260 години от написването на историята е отбелязан и 01 ноември – Денят на народните будители ;
* Лято в библиотеката – четене на препоръчана литература, откъси от любими книги, рисуване, оцветяване, кръстословици, пъзели, игри, работилнички за изработване на книгоразделители, хвърчила и др. Новото при тези мероприятия е включването на родители-доброволци, които забавляваха малките любопитковци по предварително заявена тема, като добавиха и кулинарен час, в който децата сами правиха торта, сладки, смутита и др.;
* Участие в пролетното почистване на площада и тревните площи;
* Включване в благотворителната кампания Капачки за бъдеще;
* Включване в подготовката и организацията на Проект Празник на футбола, осъществен от Футболен клуб Ферион Кубратово;
* Организиране на множество творчески работилници за малки и големи – Великденски и Коледни;
* С Пенсионерския клуб осъществени няколко здравни беседи;
* Успешно реализирани проекти - „Здрав дух в здраво тяло, с добро начало”, с финансовата подкрепа на СО, по Програма за развитие на физическото възпитание и спорта и Зелена София.

Мероприятията на читалището са осъществени съвместно с Кметство Кубратово, Пенсионерския клуб, ученици и жители на с. Кубратово.

И през 2023 година ще продължим да работим за постигане на основните ни цели, а именно:

- за увеличаване на библиотечния фонд и броя на раздадената литература;

- за организиране на мероприятия за създаване навици за четене у децата от ранна детска възраст.

- за развитие и обогатяване на културния живот в с. Кубратово;

- за запазване на обичаите и традициите на българския народ;

- за възпитаване и утвърждаване на националното самосъзнание на децата и младите хора;

- за насърчаване и усъвършенстване на творческите възможности и талант.

10.01.2023 година

СЕКРЕТАР-БИБЛИОТЕКАР: ПРЕДСЕДАТЕЛ:

 Милена Борисова Кристина Стоименова